Publication: Magyar Közlöny
Issue: MK-2009-170 (Year: 2009, Number: 170)
Era: 2004-2010
Section: A C. Függelék C/1. számú melléklete a 6/1990. (IV.12.) KöHÉM rendelethez1
Paragraph Index: 1337

A C. Függelék C/1. számú melléklete a 6/1990. (IV.12.) KöHÉM rendelethez1 A traktorokra, azok alkatrészeire és tulajdonságaira vonatkozó követelmények I. Rész Alapvető rendelkezések 0. A melléklet alkalmazási köre 0.1. Ez a melléklet a traktorokra terjed ki. 0.2. Jóváhagyási követelmények 0.2.1. A jóváhagyó hatóság nem tagadja meg valamely traktortípusra az EK- vagy nemzeti típusjóváhagyás megadását, ha a következő jellemzők és alkatrészek mindegyike kielégíti a II–VII. Rész előírásait: – a megengedett legnagyobb össztömeg, – a hátsó rendszámtábla elhelyezése és felszerelése, – a folyékonytüzelőanyag-tartályok, – a pótsúlyok, – a hangjelző készülék, – a megengedhető zajszint és a kipufogó berendezés (hangtompító). 0.2.2. Azon járművekre vonatkozóan, amelyek nem felelnek meg az ezen mellékletben megállapított előírásoknak, az ezen melléklet tárgyával kapcsolatos okok alapján a jóváhagyó hatóság: – nem ad ki további EK-típusjóváhagyást, – megtagadja a nemzeti típusjóváhagyás megadását. 0.2.3. Azon új járművekre vonatkozóan, amelyek nem felelnek meg az ezen mellékletben megállapított előírásoknak, az ezen melléklet tárgyával kapcsolatos okok alapján a jóváhagyó hatóság: – nem tekinti érvényesnek az ilyen új járművekhez kiadott megfelelőségi igazolásokat az ER. C. Függelék 7. cikke (1) bekezdésének alkalmazásában, – megtagadja az ilyen új járművek nyilvántartásba vételét, értékesítését vagy forgalomba helyezését. Ez a melléklet az Európai Parlament és a Tanács 2009/63/EK irányelvével összeegyeztethető szabályozást tartalmaz. 0.2.4. A jóváhagyó hatóság nem tagadja meg a traktorok nyilvántartásba vételét, és nem tiltja meg azok értékesítését, üzembe helyezését vagy használatát a 0.2.1. pontban említett alkatrészekre vagy jellemzőkre vonatkozó indokokkal, ha ezek a II–VII. Rész előírásainak megfelelnek. II. Rész MEGENGEDETT LEGNAGYOBB ÖSSZTÖMEG 1. A gyártó által megadott műszakilag megengedhető legnagyobb össztömeget az illetékes hatóság megengedett legnagyobb össztömegként azzal a feltétellel fogadja el, hogy: 1.1. a hatóság által végrehajtott vizsgálatok, nevezetesen a fékrendszer és a kormányberendezés vizsgálata kielégítő eredményt ad; 1.2. a megengedett legnagyobb össztömeg és a tengelyenként megengedett legnagyobb össztömeg nem lépi túl az 1. táblázatban megadott értékeket.

Source: https://magyarkozlony.hu/hivatalos-lapok/2f2521056ef0b505db6efd61ac5271006b462486/dokumentumok/a43db893b1a9cd5729bdb9d0a49ca5f5c90f3e66/letoltes